Niipalju, kui tean, on järgmisi suhtumisi mohääri: 1) ei meeldi mohäär kui selline; 2) meeldib, aga on allergia selle vastu või see ärritab nahka; 3) meeldib väga. Ise kuulun kolmandasse kategooriasse.    Kirjutan  sellest, sest hiljuti Katja sai valmis ilusa Mohäärimetsaga ja palus hankida mohääri järgmiste kudumite tarvis. Millegipärast pole Soomest saada odavat, kuid samas viisaka kvaliteediga mohääri. Arutasime eile värve ja siis tuli meelde mu esimene pitsisall üldse. Ravelrys on selle nimi Vaarikas.          Nüüd tegin paar uut pilti. Muster on üks Vausabakirja variantidest. Mohääripitsi võib ilusti kuhjata ja lähedalt pildistada, nõnda et pilt on natuke sürrealistlik. Või panna mohääripits vastu akent ja niiviisi naabriaeda vaadata.